cyanic-selkie/wikianc huggingface dataset:
קפסולת זמן
רקע
המקרה הראשון הידוע שבו תוכננה קפסולת זמן למועד פתיחה מוגדר היה בעיר דטרויט שבמדינת מישיגן, ארצות הברית בשנת 1900, אז ביוזמת ראש העיר ויליאם סי. מייבורי הוטמנה קופסת נחושת ובה מכתבים וצילומים המתארים את העיר באותה העת וכן תיאורים כיצד העיר לדעת אנשים אמורה להיות מאה שנים לאחר מכן. הקופסה הוטמנה ב-31 בדצמבר באותה שנה ונפתחה לפי התכנון בדיוק מאה שנים לאחר מכן, ב-31 בדצמבר בשנת 2000. במסגרת התערוכה העולמית של ניו יורק (1939) יוצרה לראשונה קפסולת זמן מתוכננת לטווח ארוך. הקפסולה, שאורכה 2.3 מטר, קוטרה הפנימי 16 סנטימטר ומשקלה 360 קילוגרם, תוכננה על ידי חברת וסטינגהאוס במטרה להיות אטומה ולשמור על התכולה לאורך שנים ארוכות וזאת באמצעות נחושת, כרום וסגסוגת של כסף. בקפסולה הוכנסו מספר פריטים זעירים מחיי היומיום, דוגמאות של מוצרי יסוד כמו מזון אורגני וזרעים, מידע טכני על הקפסולה וכן קטעי חדשות ממוזערים במיקרופילם וקטעי טקסט. קפסולה זו מיועדת להחזיק מעמד 5,000 שנה. הקפסולה הוטמנה בשנת 1965, יחד עם קפסולה דומה נוספת, בפארק פלאשינג מדוז, כאשר על שלט האבן המוצב מעליהן מוכרז כי הן אמורות להיפתח בשנת 6939. ג'ורג' אדווארד פנדריי, בהיותו האחראי על יחסי הציבור של התערוכה העולמית ב-1939, הוא שטבע את המושג "קפסולת זמן" כמשהו שמשמר את חיי היומיום עבור היסטוריונים עתידיים.
ספריית פאלאטינה
היסטוריה
במלחמת העולם השנייה, בחודשים אפריל-מאי ב-1944 הופצצה פארמה על ידי חיל האוויר המלכותי. הספרייה נפגעה קשות בהפצצה ואבדו לה 21 אלף ספרים וכתבי יד בין ההריסות.
כתבי היד העבריים
בספרייה מצויים כ-1,600 כתבי יד עבריים עתיקים שנאספו בידי ג'ובאני ברנרדו דה רוסי חוקר נוצרי (אולי ממוצא יהודי, מת בשנת 1831) של התנ"ך, הדקדוק העברי, וכתבי יד. בין היתר רשם מידע בספר קטלוג על כתבי היד הרבים אותם ראה בספריות בעולם ושאת חלקם הוא רכש. יש מכתבי יד אלו שאינם קיימים עוד, ובעיקר אבדו בשואה, אך האוסף שלו עצמו שרד בלא פגע.
קפסולת זמן
רקע
"אולם תת-קרקעי של הציוויליזציה" היה חדר שנבנה מתחת לאוניברסיטת אוגלת'ורפ בעיר ברוקהייבן, ג'ורג'יה ארצות הברית, בין השנים 1937 ל-1940. החדר, שמידותיו הן 6x3x3 מטר, הוסב מבריכת שחייה וקירותיו צופו אמייל ועוד מספר טכניקות שימור. הפריטים שהוצבו הם פריטים המייצגים את הציבילזציה, כולל פסלים היסטוריים (יחסית לימינו), כתבים דתיים כמו ספר תנ"ך והקוראן וגם יצירות ספרותיות. בנוסף, ישנן הקלטות של מנהיגי העולם באותם ימים - אדולף היטלר, בניטו מוסוליני, יוסיף סטלין ופרנקלין רוזוולט. החדר מיועד להפתח בשנת 8113 וזאת באמצעות פתיחת לוח מיוחד אשר ב-25 במאי 1940 רותך לדלת ועליו נכתב ("הודעה לדורות של 8113"). הסיבה לשנת היעד היא שסברו באותם ימים (טענה שהופרכה יותר מאוחר) כי התאריך המדויק הכי מוקדם שמופיע בספרות ההיסטורית הוא תחילתו של לוח השנה המצרי, 19 ביולי בשנת 4241 לפנה"ס, שהוא 6,177 שנה לפני שנת 1936 שבה התחילו לעבוד על הפרויקט. לקחו את אותו פרק זמן קדימה וקבעו בכך את שנת 8113 כמועד פתיחת החדר.
ספריית פאלאטינה
כתבי היד העבריים
בין כתבי היד החשובים באוסף הוא כתב יד פארמה - אחד משני כתבי היד החשובים ביותר של המשנה.
קפסולת זמן
רקע
בנוסף, שתי הדיסקיות שנמצאות בחללית פיוניר 10 ופיוניר 11 וכן תקליט הזהב של וויאג'ר מהווים מסמכים אודות הציוויליזציה על פני כדור הארץ כפי שנחוותה באמצע המאה ה-20. אמנם אלה מכוונת עבור חוצנים, אך ייתכן שדווקא לדורות עתידיים של בני אדם תהיה יכולת לנוע בחלל החיצון ו"לצוד" את החלליות ובכך ללמוד על העבר. משימה נוספת מתוכננת היא לוויין בשם KEO אשר כולל מסר מן האנושות ומתוכנן לחזור לכדור הארץ בעוד כ-50,000 שנים.
בטיסת הבכורה של המשגר פאלקון כבד שוגר למסלול של מאדים סביב השמש מטען ובו מכונית הטסלה רודסטר של אילון מאסק, ספר של מדריך הטרמפיסט לגלקסיה ותקליט של השיר Space Oddity המתנגן ברצף. לפי הערכתו של מאסק מטען זה ישרוד מיליארד שנים וייתכן שיגיע יום בו יהיה עדות על הטכנולוגיה של האנושות על פני כדור הארץ בתחילת המאה ה-21.
קפסולת הזמן הישראלית
מתחת לפירמידת שיש בקרבת הפלנטריום במוזיאון ארץ ישראל בתל אביב-יפו קבורה קפסולת זמן. הקפסולה הוטמנה על ידי מסע אחר ב-31.12.1999, סוף המאה העשרים, ונועדה להיפתח אחרי 100 שנים. בישראל ישנה סכנה של רעידת אדמה ולכן נדרשו הכנות מיוחדת להטמנת הקפסולה המיוחדת אשר נבנתה במיוחד במפעל ליד יקנעם עילית. הקפסולה, בגובה 130 ס"מ וקוטר 50 ס"מ, כוללת חפצים, קולות וטקסטים המייצגים את ישראל של סוף המאה ה-20.
הקפסולה של הספרייה הלאומית
להלן רשימה חלקית של הפריטים שנבחרו להיכנס אל תוך הקפסולה: מוטציה גנטית לאריכות ימים; תוכנת הניווט Waze; יוזמה להצלת מינים נכחדים; טיפול חדשני במחלות גנטיות; מורה רובוטי ללימוד מדעים; מובילאיי למניעת תאונות דרכים; שיטה חדשה להפעלת תאים חיסוניים בסרטן; רובוט לניתוחי עמוד השדרה ומוח; גלולה לאבחון מערכת העיכול; תפריט על בסיס פרופיל גנטי; טריליון רופאים רובוטיים בטיפת מים. כמו כן, נבחרו הישגים שהובילו מדענים ישראלים לזכייה בפרסים בינלאומיים נחשבים: פרס נובל לתגליות בנושא משחקים חוזרים; שיפוט וקבלת החלטות; גילוי מבנה הגבישים הקוואזי מחזוריים. כל אחד מהפיתוחים ייוצג באמצעות פריט סמלי כגון דגם, דף הנוסחה, פריט מטקס פרס נובל ועוד.
ביקורת
ישנה טענה כי חלק מהפריטים שמוכנסים לקפסולות הזמן הם חסרי ערך היסטורי מכיוון שהם מנסים לתאר דברים מאוד טכניים שקשורים בחיי היומיום, כמו מה אוכלים, איך משתמשים בטכנולוגיה וכיוצא בזה. הטענה היא כי עדיף לשים מכתבים וטקסטים אחרים שמעידים קשר אישי בין אנשים או על רוח התקופה. בנוסף, טוענים שהמוצגים, במיוחד אלה המכוונים לאלפי שנים קדימה, מציגים רק פרק זמן מאוד ספציפי בהיסטוריה ולא יהיה ניתן להכליל על כל ההיסטוריה באמצעות אותם פריטים. עניין נוסף מתייחס לרלוונטיות של החומר. ככל הנראה שמדיה מוקלטים לא יוכלו להיות מפוענחים מאחר שאותה טכנולוגיה כבר תצא מכלל שימוש, לא כל שכן שחומר עלול להיהרס בגלל אורך חייו או בשל לחות, חדירת מי תהום או מצב טבעי אחר. גם שפות מתחלפות ומשתנות מדי כמה מאות שנים, או לכל היותר אלפי שנים; ייתכן מצב בו בעוד אלפי שנים השפה האנגלית כבר לא תהיה בשימוש ולכן לא יהיה מובן תוכן הפריטים.
שימושים נוספים
בנוסף לשימושים ארוכי טווח לצורכי חקר תרבויות והיסטוריה ישנן גם הצעות לקפסולות אישיות, כמו שמירת מחשבות של ילדים כדי לפתוח את הקפסולה בחגיגות הבר מצווה או בשלב מאוחר יותר. בתחום הכלכלי היה זה סטיב ג'ובס אשר הטמין קפסולת זמן בשנת 1983 במהלך כנס בו שטח את משנתו והציג את חזון האייפד, האפסטור ושירותי מיפוי הרחובות ("גוגל סטריט וויו").
בתרבות ובאמנות
בסרט הנבואה משנת 2009 מסופר על קפסולת זמן שהכינה ילדה בשם לוסינדה בשנת 1959 וילד אחר קיבל אותה בשנת 2009. מתברר מאותה קפסולה שהילדה לוסינדה חזתה באסונות שיקרו בעתיד.
הסופר קאפ הקנייתי
הסופר קאפ הקנייתי (באנגלית: Kenyan Super Cup) הוא מפעל כדורגל מסוגת הסופר קאפ המשוחק אחת לשנה בין אלופת ליגת העל הקנייתית לבין מחזיקת הגביע הקנייתי.
המפעל הוקם בשנת 2009, והמנצחת הראשונה בו הייתה מחזיקת הגביע גור מאהיה, שניצחה את אלופת המדינה מאתארה יונייטד.
למידה מקוונת
למידה מקוונת (באנגלית: Online Learning או Online education), היא פעילות חינוכית המתרחשת בסביבה מקוונת, ומשתמשת ברשת האינטרנט להוראה ולמידה. הלמידה המקוונת היא אחת האפשרויות ליישום של למידה משולבת מחשב והיא יכולה להתבצע גם באמצעות כל מכשיר אלקטרוני אחר המאפשר גישה לאינטרנט. כגון: מחשב, טאבלט, וטלפון חכם. השימוש בלמידה מקוונת מצריך יכולות של אוריינות דיגיטלית.
שימושים
למידה מקוונת כוללת מגוון אפשרויות של שילוב האינטרנט בהוראה ובלמידה, החל בלמידה פנים אל פנים (בכיתה) הנעזרת בדפי Web של אתרים תומכים או בדואר אלקטרוני. למידה באמצעות צ'אט או קבוצות דיון, ועד ללמידה מרחוק ללא פגישות כלל, הנעזרת באותם אמצעים. בשנים האחרונות התווספו - ועידות חוזי (ווידאו קונפרנס), Web TV, היכולים להיות משולבים ב E-Learning או לעמוד בפני עצמם.
למידה דיגיטלית מושתתת על נגישות ושימוש ביחידות וחומרי הוראה ולמידה דיגיטליים, לצד מקורות מידע ברשת, העומדים לרשות המורה והתלמיד, לשם הבניית ידע מבוססת חקר, שיתוף, הרחבה והעמקה.
למידה מקוונת מרחוק
כמו כן הלמידה המקוונת מאפשרת ללומד ללמוד בקצב שלו ולחזור על החומר מספר פעמים עד להבנתו המלאה.
כאשר הלומד עושה שימוש בלמידה מקוונת ניתנים ללומד גם קישורים למאגרי ידע נוספים אשר עושים שימוש בדרכים שונות להסביר את החומר הנלמד כך יוכל כמעט כל לומד למצוא את ההסבר/הדוגמה אשר תבהיר לו את החומר.
התפתחות
רשת האינטרנט התפתחה מרשת אוניברסיטאית, וככזו, כבר מתחילת השימוש ברשת, ניסו אנשי האקדמיה יחד עם אנשי החינוך בשטח לשלב את רשת האינטרנט בחינוך. היכולת לשלב אחזור מידע יעיל באמצעות מנועי חיפוש, עם יכולת העברת מולטימדיה תוך שימוש בממשק ויזואלי ידידותי, נחשבת בעיני אנשי החינוך כסיבה לשימוש ברשת לצורך מימוש מטרות חינוכיות.
סגנונות הוראה ברשת
ניתן לחלק את הלמידה/הוראה ברשת לכמה סגנונות, הנקבעים על פי מידת מעורבות המורה: בנוסף לתכני הספר יכולים להופיע הודעות מהמורה לתלמידים (על מטלות או שינויים), סילבוס, דרישות הקורס וביבליוגרפיה, וקובצי עזר כמו מצגות, קטעי ווידאו, רשימת התלמידים, דוגמאות למבחנים מהעבר, פתרון מבחנים שנעשו ועוד. דוגמה לכך היא שיתוף סרטונים שהכין המורה במסגרת יישום של פדגוגיית שיעור הפוך.
הסוגים השונים של סגנונות הלמידה מכתיבים תלמידים מסוגים שונים, כי אתר סטאטי יפיק תלמיד בודד, בעוד שאתרים הכוללים אמצעי תקשורת יכולים להביא את התלמידים ליצור קהילה לומדת בעלת הפריה הדדית, המקיימת תהליכי למידה שיתופית, תוך קבלת משוב מצד עמיתים ללמידה.
במחקר שנערך על הקשר בין סגנונות חשיבה והצלחה בקורס וירטואלי נמצא קשר חלקי בין סגנונות חשיבה של התלמידים לבין הצלחתם בקורס. מסקנת החוקרים שפתוח הקורס ודרך ההוראה צריכים להיות מותאמים כך שיספקו "סביבת למידה מתאימה למגוון רחב של תלמידים בעלי מאפיינים שונים וצרכים ייחודיים, [וכך] הוא יוכל להינתן לכל התלמידים".
מאפייני תקשורת בלמידה מקוונת
בלמידה מקוונת מרחוק יש חשיבות רבה לערוצי התקשורת במהלך הלמידה ולאופן השימוש בהם, כך על פי מחקרים רבים שהתקיימו בנושא. אינטראקציה בלמידה מקוונת מורכבת מתקשורת, שיתוף פעולה או למידה אקטיבית עם או בלי מרכיב חברתי. מטרת האינטראקציה בקורס מקוון היא הגברת התפתחות הידע וההבנה של תוכן הקורס. אינטראקציה בלמידה מקוונת יכולה להתקיים בסביבה סינכרונית, בה שני הצדדים מתקשרים באותו הזמן, או בסביבה א-סינכרונית, בה הצדדים מגיבים בזמנים שונים. ישנם שלושה סוגים עיקריים של אינטראקציות בלמידה מקוונת: בין הלומד למורה, בין הלומד לקהילת הלומדים האחרים ובין הלומד לתוכן הקורס (ויש המתייחסים גם לאינטרקאציה בין הלומד לממשק). על פי תאוריית שוויון האינטראקציה (Anderson, 2003) שפיתח טרי אנדרסון יש חשיבות דומה לכל אחד משלושת הסוגים הללו כך שמספיקה רמה גבוהה בסוג תקשורת אחד בקורס מקוון על מנת לאפשר למידה משמעותית בלי להפחית מחוויית הלמידה. רמה גבוהה של יותר מסוג תקשורת אחד תאפשר כנראה סביבה יותר מספקת, אולם לא באופן שיהיה כדאי מבחינת עלות וזמן ההשקעה.
במחקר שביצע ג'ייסון רוד (Rhode, 2009) נבחנו סוגים שונים של אינטראקציה בקרב לומדים בקורס אקדמאי מקוון על מנת לאבחן אם יש רמות שונות של חשיבות, שימוש ויעילות בין ערוצי תקשורת שונים. במחקר השתתפו לומדים מהאוכלוסייה הבוגרת שנרשמו לקורס מקצועי מקוון במוסד פרטי להשכלה גבוהה בארצות הברית. בקורס ניתנה פלטפורמה ללומדים שאיפשרה תקשורת בכלים שונים ומגוונים בכל אחד משלושת סוגי האינטראקציה בערוצים פורמליים וא-פורמליים. על פי ממצאי המחקר הלומדים עשו שימוש רב יותר בתקשורת עם המורה ועם התוכן וכן יחסו חשיבות רבה יותר לשני ערוצי תקשורת אלו. כמו כן הלומדים יחסו חשיבות מעטה לערוצי תקשורת בין הלומד ללומדים האחרים, תוך ציון האתגר בסוג תקשורת כזה בלמידה מקוונת בקצב אישי. במאמר מציין רוד שניתן להטמיע סט כלים רחב בכל הנוגע לערוצי תקשורת בקורס מקוון, חלקם נתפסים כהכרחיים לקורס ואילו אחרים כמשלימים וייתכנו תוצאות שונות עבור קורסים או סוגים אחרים של למידה.
במחקר שבחן שביעות רצון של לומדים מלמידה מקוונת נמצא כי שביעות הרצון קשורה לנוכחות המורה, ולתחושת מסוגלות עצמית לגבי היכולת ללמוד באופן מקוון. נוכחות המורה, כסוג של נוכחות חברתית בלמידה מקוונת, יכולה לשפר את תוצאות הלמידה בייחוד במקרים שבהם התוכן לא מובנה וההוראה והלמידה כרוכים בתהליך פרשני יותר. ההנחה הפדגוגית היא שאפילו עם תוכן מובנה, נוכחות המורה יכולה לשפר את חווית הלמידה, והתועלת רבה אף יותר עבור תוכן פחות מובנה שדורש הפשטה, דיון ופרשנות של מושגי הלמידה. במחקר התבצעו מניפולציות של נוכחות מורה על ידי שינוי ערוץ תקשורת של הטון הקולי. על פי ממצאי המחקר, הרצאת קריינות שעושה שימוש בווריאציה ווקאלית טבעית משפרת את נוכחות המורה ויוצרת חווית למידה עשירה עבור הלומדים. כמו כן, הוספת רמזים ויזואליים כמו הבעות פנים ושפת גוף, יכולה לשפר עוד יותר את נוכחות המורה ואת שביעות הרצון מלמידה מקוונת. המחקר מחזק את החשיבות של נוכחות חברתית בלמידה מקוונת.
למידה מקוונת במערכת החינוך הישראלית
במאה ה-21, האמצעים הקלאסיים (הוראה פרונטלית, מורה, לוח, מחברות, תלמידים) אינם מספיקים לגירוי התלמיד, פיתוח מוטיבציה ללמידה, העמקת תהליך הלמידה ועוד. למידה מקוונת תופסת תאוצה בתוך מערכת החינוך בישראל. מורה, מנחה או מדריך חדש בתחום -ישתמש בתוצרים הקיימים באינטרנט כגון מצגות וסרטונים. לעומתו, מורה מתקדם -ישתמש ביישומונים חינמיים הקיימים ברשת לשם יצירת פעילות ייחודית משלו. לדוגמה, הוא יכול ליצור ספרון לימוד אינטראקטיבי באינטרנט המפנה את התלמיד לאתרים, שואל שאלות ועוד. מורה מומחה בתחום מסוגל ליצור מרחב טכנולוגי (אתר באינטרנט) או קורס מקוון בטכנולוגית MOODLES ו-ILLUMINATE LIFE ובה ייצור משימות בעלי אופי מעצב ומסכם (הערכה מעצבת והערכה מסכמת).
ישראל חבס
ישראל חבס (שבט תרכ"ח, 1868, אליטא, האימפריה הרוסית (כיום ליטא) - ח' באב ת"ש, 12 באוגוסט 1940, תל אביב) היה פעיל ציבור, מעסקני הציונות הדתית בסוף המאה התשע עשרה ותחילת המאה העשרים בארץ ישראל.
ביוגרפיה
חבס נולד באליטא שבליטא (אז בתחום המושב היהודי של האימפריה הרוסית), בנו של הרב שמחה זיסל, ממשפחת "היסו"ד" ("יהודה ספרא ודיינא"), סוחר וחובב ציון ומעסקני היישוב הישן בירושלים וממנהלי מושב זקנים; ובתיה ממשפחת הרב חיים מוולוז'ין.
למד בחדרים ובישיבות איישישוק, וולוז'ין וסלבודקה, והושפע עמוקות מהרב נתן צבי פינקל ("הסבא מסלבודקה") והרב יצחק בלאזר. הוסמך לרבנות.
נישא לנחמה דבורה בת נחמן שלזינגר, ממשפחת הגר"א. באותה עת החל חבס לעסוק במסחר עורות. במקביל עסק חבס בפעילות ציונית נרחבת, רכש אדמות בארץ ישראל, והקים חברה להפצת השפה העברית. עם הקמת תנועת "המזרחי", בשנת ה'תרס"ב, ואף עמד בקשר עם הרב יצחק יעקב ריינס.
בשנת תרס"ז עלתה ארצה משפחת חבס, ובשנת תרע"א פתח בית מסחר בעורות, בשם "י. חבס ובניו".
נפטר בתל אביב בשנת ת"ש.
פעילות ציבורית
השתתף ביסוד ישיבת היכל התלמוד ומוסדות-תורה אחרים בתל אביב ובפעולה להחזקתם. היה מעורכי קובץ "התרבות הישראלית" יחד עם הסופר אז"ר, בשנת תרע"ג.
השתתף בגאולת חלק גדול של הקרקע לבנין המושבה בני ברק וברכישת האדמה לצורכי בית הקברות נחלת יצחק, שהייתה רשומה בתחילה על שמו.
עיתון היסוד
החל משנת תרצ"א ערך והוציא את השבועון החרדי הבלתי-מפלגתי "היסוד", העיתון הציג קו המקפיד על מסורת ישראל, מתוך מגמה לאומית ברורה. העיתון היה "בלתי מפלגתי", והעורך נקט בדרך עצמאית בלי להימשך אחרי מוסכמות שלא נראו לו. מאמרים רבים של הרב קוק ראו אור לראשונה ב"היסוד".
ניצן סדן
ניצן סדן (נולד ב-16 במרץ 1982) הוא עיתונאי טכנולוגיה והיי-טק, היסטוריון תעופה ופרשן בתחום ההיסטוריה של התעופה והלוחמה האווירית ישראלי. נודע בשל טור התעופה שלו, "הקברניט", אותו מפרסם מדי שבוע באתר כלכליסט.
ביוגרפיה
סדן נולד בקריית אונו, וגדל בכוכב יאיר. למד במכינה הקדם צבאית נחשון ולאחר מכן התגייס כלוחם ביחידה 636, ולאחר קורס הקצינים הפך לקמ"ן היחידה. לאחר קבלת דרגת סגן, עבר לשרת בחיל האוויר.
לצד קריירת העיתונות, עוסק סדן במחקרי תעופה, עבור קהילת התעופה הבין-לאומית ובין היתר עבור חיל האוויר הישראלי, ומוזיאוני תעופה גדולים בארצות הברית, ביניהם ה-FOF ומוזיאון התעופה קוואנו בטקסס.
הקברניט
ב-24 ביוני 2017 השיק בכלכליסט את טור "הקברניט" אשר מציג סיפורים מהיסטוריית התעופה, על בסיס חומרים שאסף מאז ילדותו לצורך כתיבת ספר - בין היתר דרך גורמים בקהילת שחזור המטוסים בארצות הברית ובאירופה, מהנדסי תעופה, טייסים וקהילות אקדמיות.
הטור, שכולל תמיד טקסט ותקציר וידאו, זכה להצלחה גדולה באתר וכן בפייסבוק וביוטיוב, ואף צבר קוראים ומגיבים מחו"ל, לרבות מדינות ערב. הטור ספג ביקורת על שפתו העוקצנית של הכותב, ועל נטייתו להציג דעות לא פופולריות המשבחות את הצד המפסיד בעימותים היסטוריים - הסובייטים במלחמה הקרה, מדינות ערב במלחמות ישראל, ארגנטינה במלחמת פוקלנד ועוד. כמו כן, נטען שנקודות טכניות בטוריו מובאות באופן פשטני. לטור פעילות באינסטגרם, במסגרתה נוצר לעיתים שיח בין בני נוער חובבי תעופה מישראל וממדינות ערב. מאז פרוץ מלחמת אוקראינה–רוסיה סדן מסקר את המלחמה מהפן של הלוחמה האווירית, בערוץ היוטיוב של "כלכליסט".
חיים אישיים
סדן רווק ומתגורר בתל אביב.
מייקל קורילה
ביוגרפיה
קורילה נולד וגדל באלק ריבר שבמינסוטה. ב-1988 סיים תואר ראשון בהנדסת אווירונאוטיקה מהאקדמיה הצבאית של ארצות הברית והתגייס לצבא.
שירת כמפקד מחלקה בגדוד השלישי של רגימנט הצנחנים 505 בדיוויזיה המוטסת ה-82. פיקד על מחלקה רובאית בגדוד השלישי של רגימנט הריינג'רס ה-75 והשתתף עמו במבצע שמירת הדמוקרטיה בהאיטי. שירת כקצין חי"ר בגדוד הראשון של הרגימנט החמישי בדיוויזיית החי"ר השנייה בקוריאה הדרומית ובחטיבת הצנחנים ה-173 באיטליה. שימש עוזרו של מפקד הארמייה השביעית ומפקדת כוחות הצבא באירופה. הוא השתתף במלחמת המפרץ ובכוח הייצוב בבוסניה והרצגובינה.
בשנים 2004–2005 פיקד על הגדוד הראשון של רגימנט החי"ר ה-24 במשימתו בעיראק במסגרת חטיבת הסטרייקים הראשונה של דיוויזיית החי"ר ה-25. הוא נפצע מהתפוצצות מכונית תופת ונפגע באורח קשה מירי במהלך קרב במוסול נגד פעילי אל-קאעידה. לחימת הגדוד ופציעתו של קורילה תועדו על ידי הכתב והצלם מייקל יון שהתלווה לכוחות. בשנים 2006–2008 פיקד על הגדוד השני של רגימנט הריינג'רס ה-75 והשתתף עמו מספר פעמים בלחימה בעיראק ובאפגניסטן.
באוגוסט 2009 מונה למפקד רגימנט הריינג'רס ה-75 ושירת בתפקיד עד אוגוסט 2011. בתקופת פיקודו צורפה פלוגה נוספת לכל גדוד ברגימנט. בתפקידיו הבאים שירת כעוזר למפקד פיקוד המבצעים המיוחדים המשולבים ומפקד כוח משולב למבצעים מיוחדים באפגניסטן. בספטמבר 2014 מונה לסגן מפקד לתמרון של דיוויזיית החי"ר הראשונה, זמן קצר אחר כך הוצבה הדיוויזיה במחוז ארביל בעיראק ללחימה נגד ארגון המדינה האסלאמית. במאי 2015 מונה לראש אגף למבצעים מיוחדים ולוחמה בטרור במטות המשולבים.
באוגוסט 2016 קודם לדרגת מייג'ור גנרל ומונה למפקד הדיוויזיה המוטסת ה-82 שירת בתפקיד עד אוגוסט 2018. בספטמבר 2018 מונה לראש מטה פיקוד מרכז של ארצות הברית. באוקטובר 2019 מונה למפקד הקורפוס המוטס ה-18 בדרגת לוטננט גנרל.
באפריל 2022 מונה למפקד פיקוד מרכז של ארצות הברית והועלה לדרגת גנרל.
קורילה בעל תואר שני במנהל עסקים מאוניברסיטת ריג'יס בקולורדו ותואר שני בלימודי ביטחון לאומי מהמכללה הלאומית למלחמה. נשוי למרי פייג' ואב לשתי בנות.
שעות עבודה
שעות עבודה הוא פרק הזמן שבו עומד העובד לרשות העבודה, לרבות הפסקות קצרות ומוסכמות שהעובד זכאי להן להחלפת כוח, בין אם במקום העבודה עצמו או במקום אחר שהעובד נדרש להימצא בו על פי דרישת המעסיק.
מדינות רבות מסדירות את שעות העבודה בחוק ובנהלים שונים, בהם נקבעים זמני מנוחה יומיים מינימליים, חגים שנתיים, מספר ימי עבודה בשבוע ומספר שעות עבודה מרבי בשבוע.
שעות עבודה סטנדרטיות הן מספר השעות המותר בחוק שבהן אפשר לעבוד ביום, בשבוע, בחודש או בשנה. המעסיק מחויב לשלם שכר גבוה יותר עבור שעות נוספות מעבר לשעות עבודה סטנדרטיות.
שעות העבודה הרגילות במדינות ברחבי העולם הן סביב 40 עד 44 שעות בשבוע. בשנים האחרונות מתקיים במיוחד במדינות אירופה, שיח ער על צמצום שעות עבודה שבועיות או ימי עבודה בשבוע וחלק מן המדינות אף יישמו קיצור זה בהוראות שעה לתקופה קצובה או לתקופת ניסיון.
כך למשל בצרפת הונהג בשנת 2000 שבוע עבודה של 35 שעות בשבוע, אך עקב תלונות המעסיקים הוא עומד על 40 שעות בשבוע, בגרמניה 35 שעות עבודה בשבוע לפועלים לתקופת ניסיון, בשוודיה 30 שעות עבודה בשבוע לתקופה קצובה ועוד. בחלק מן המדינות יש ניסיון לעבור לשבוע עבודה בן ארבעה ימי עבודה.
מנגד יש מדינות בהן עובד מחויב לעבוד שעות עבודה רבות ביום או בשבוע אם כי חלקן בתשלום נוסף. דוגמה לכך היא דרום קוריאה בה מונהג שבוע עבודה של 52 שעות מתוכן 16 שעות נוספות.
היסטוריה
מאז שנות השישים, שוררת הסכמה בקרב אנתרופולוגים, היסטוריונים וסוציולוגים כי חברות ציידים-לקטים מוקדמים נהנו מזמן פנוי רב יותר מזה שעומד לרשות עובדים בימנו. האנתרופולוג ריצ’רד ב. לִי שחקר את בני שבט ה’קּהוּ‘ (Kung!) – הידועים גם בשמם ‘בושמנים’ – במדבר קלהארי באפריקה הדרומית מצא שנדרשות להם בין 12 ל-19 שעות בשבוע כדי לאסוף את כל המזון הדרוש להם.
המהפכה התעשייתית אפשרה לפלח גדול יותר באוכלוסייה לעבוד כל השנה, ללא קשר לעונה ותאורה מלאכותית אפשרה לעבוד יותר מדי יום. איכרים ופועלים חקלאיים עברו מאזורים כפריים לעבוד במפעלים עירוניים, וזמן העבודה במהלך השנה גדל משמעותית.
במהלך המאה ה-20, שעות העבודה התקצרו בכמעט מחצית, בין היתר בגלל עליית השכר הנגרמת על ידי צמיחה כלכלית מחודשת ותחרות על עובדים מיומנים. זאת לאחר מאבקים של איגודים מקצועיים וחקיקה פרוגרסיבית. שבוע העבודה, ברוב העולם המתועש, צנח בהתמדה, לכ-40 שעות לאחר מלחמת העולם השנייה.
הגבלת שעות העבודה צוינה באמנות והכרזות בינלאומיות רבות וביניהן ההכרזה לכל באי עולם בדבר זכויות האדם של ארגון האומות המאוחדות בה נקבע ש"כל אדם זכאי למנוחה ולפנאי, ובכלל זה הגבלת שעות העבודה במידה המתקבלת על הדעת וחופשה בשכר לעיתים מזומנות" והאמנה הבינלאומית בדבר זכויות כלכליות, חברתיות ותרבותיות שקובעת את זכותו של כל אדם לתנאי עבודה צודקים ונאותים בעבודה בה יבחר.
שעות העבודה בכלכלות מתועשות בכל העולם יורדות בהתמדה.
באמצע שנות האלפיים, הולנד הייתה המדינה הראשונה בעולם המתועש, עם שבוע ממוצע של כ־29 שעות עבודה בשבוע.
השיח העולמי בנושא “איזון בית-עבודה” רלוונטי מאוד לנושא שעות עבודה. הגישה המודרנית בוחנת שיטות שיאפשרו לעובדים להתקדם ולהצליח בשוק העבודה מבלי שייאלצו לעבוד שעות עבודה רבות מאוד ולשלם בשל כך מחירים משפחתיים או אישיים גבוהים.
שעות עבודה בישראל
מדינת ישראל שותפה לאמנות הבינלאומיות בדבר זכאות העובדים לשעות עבודה סבירות והוגנות.
שבוע עבודה
שבוע עבודה מתחיל ביום א' ומסתיים במוצאי שבת בחצות ולא יעלה על 42 שעות שבועיות לעובדים במשרה מלאה.
בערבי חג וביום לפני המנוחה השבועית (לעובדים 6 ימי עבודה בשבוע), יום עבודה יקוצר.
היקף המשרה של עובדים במשרה חלקית יחושב בהתאמה לפי 42 שעות שבועיות או 182 שעות חודשיות.
לעובדים 6 ימי עבודה בשבוע
יום עבודה מלא לא יעלה על 8 שעות עבודה רגילות וכל זמן עבודה נוסף יחשב כשעות נוספות.
לעובדים במשמרת לילה
עבודת לילה היא משמרת שלפחות שעתיים מתוכה הן בין השעות 22:00 ל-06:00. יום עבודה מלא לעובד במשמרת לילה יהיה 7 שעות רגילות וכל זמן עבודה נוסף יחשב כשעות נוספות.
שבוע העבודה של עובד המועסק בעבודת לילה לא יעלה על 58 שעות, כולל שעות נוספות.
תא מטען
תא מטען הוא מקום אחסון שנמצא בכלי תחבורה.
תא מטען ברכבים
בכלי רכב בדרך כלל מאכלסים קניות, מזוודות ופריטים שוליים. בנוסף הוא מאכלס גם גלגל רזרבי בחלק מהמכוניות.
תא מטען באוטובוסים
באוטובוסים בין עירוניים בדרך כלל מאכלסים עגלות ומזוודות ובאוטובוסים פרטיים ציוד ומזוודות וכו'.
תא מטען במשאיות
במשאיות יש תא מטען מאוד גדול שבו מאכלסים ציוד, סחורה, אוכל וכו'.
במכוניות
פתיחת התא מטען נעשית על ידי כפתור (תלוי באיזו מכונית) ברכבים ישנים הכפתור נמצא או מחוץ לרכב או בפנים ברכבים חדישים הכפתור נמצא או מחוץ לרכב או על ידי פתיחה דרך השלט של הרכב.
משנות ה-40 של המאה ה-20 נבנו עשרות דגמי רכבים ויותר (לדוגמה: דופין, חיפושית, סובארו 360, פיאט 500, פיאט 600, פיאט 850, פיאט 126, קונטסה 900, קונטסה 1300) שהתא מטען שלהם היה נמצא בקדמת הרכב והמנוע היה באחורי הרכב.
במכוניות הספורט מתוצרת פורשה תא המטען מצוי בקדמת הרכב (דוגמה: פורשה 356, פורשה 356/1, פורשה 911 GT3, פורשה 911 GT2 RS).
באוטובוסים
באוטובוסים הדלת תא המטען נפתחת על ידי הנהג בכפתור שנמצא לידו.
טל מעבי
טל מעבי (נולד ב-15 במאי 1985) הוא כדורגלן עבר ישראלי ששיחק בעמדת המגן השמאלי.
קריירה
מעבי התחיל את הקריירה שלו במחלקת הנוער של מכבי חיפה אך מלבד שתי הופעות בגביע הטוטו לא שיחק במדי הקבוצה הבוגרת במשחקים רשמיים. בקיץ חתם במכבי הרצליה מליגה הלאומית, ועמה העפיל לליגת העל. בסיום העונה חתם בהפועל אשקלון מהליגה הלאומית, עמה הגיע לגמר גביע המדינה בה הפסידה הקבוצה להפועל תל אביב, אך בתום העונה ירדה הקבוצה לליגה הארצית ומעבי עזב את המועדון.
בקיץ 2007 חתם מעבי במכבי נתניה מליגת העל. את הופעת הבכורה שלו בליגת העל ערך ב-29 בספטמבר 2007, במשחק מול מועדון ספורט אשדוד. ב-1 בדצמבר 2007 הבקיע את שער הבכורה שלו בקריירה, בניצחון 1–2 על בני יהודה תל אביב. בתום העונה המועדון סיים במקום השני והשיג את הכרטיס למוקדמות גביע אופ"א. ב-13 במאי 2009 החמיץ את הפנדל האחרון בחצי גמר גביע המדינה נגד מכבי חיפה, ונתניה הודחה בשלב הזה. בעונת הפך מעבי לשחקן הרכב פותח בנתניה, ובתום העונה עזב את המועדון אחרי ארבע שנים.
ב-22 במאי 2011 חתם מעבי במכבי פתח תקווה, עמה ירד בתום העונה לליגה הלאומית. לקראת עונת חתם בהפועל רמת גן, העולה החדשה לליגת העל, עמה זכה בגביע המדינה, אך בתום העונה ירד עם הקבוצה לליגה הלאומית. לקראת עונת חתם במכבי יפו מליגה א' ועזר לקבוצה להישאר בליגה. ב-25 ביוני 2015 חתם במכבי שעריים, אך שוחרר מהמועדון לפני תחילת העונה וחתם בבית"ר כפר סבא.
קלאבמרקט
קלאבמרקט הייתה רשת מרכולים בישראל. הרשת הוקמה ב-1996 כתת-רשת זולה של קבוצת "קו אופ-היפרשוק". החל משנת 2001 הפכה לשם הרשת כולה וב-2005 לאחר שנקלעה לקשיים כלכליים ונכנסה לחדלות פרעון, נקנתה על ידי שופרסל, שמיזגה את סניפיה ומיתגה אותם מחדש.
הקמת הרשת
הרשת נוסדה ב-1996 על ידי קבוצת "קו אופ צפון-היפרשוק" שהייתה בבעלות אגודה שיתופית צרכנית קו-אופ צפון (50%), קואופרטיב תנובה (25%) וחברת "כלל סחר" של קונצרן "כלל" (25%) כתת-רשת זולה של הקבוצה. תוך זמן קצר הוקמו 26 סניפים של הרשת בהשקעה של כ-50 מיליון שקל. בקיץ 1997 עלה קמפיין פרסומי בו כיכבה אורנה בנאי כפרזנטורית הרשת בתפקיד הדמות "לימור".
במאי 1998 רכשה האגודה שיתופית קו-אופ צפון את מלוא הבעלות על קבוצת "קו אופ צפון-היפרשוק" כולל תת-הרשת "קלאבמרקט".
באוקטובר 1998 מכרה קו-אופ צפון לרשת "מטרו" מדרום אפריקה 49.9% ממניות "קו-אופ היפר-שוק". שני החברות כבר פעלו קודם בשותפות להקמת רשת "מטרו קאש אנד קארי" בישראל.
מיזוג עם קבוצת "גרינברג"
בסוף 1999 התמזגה קבוצת "קו-אופ היפר-שוק" עם רשתות "סופרשוק" ו"גרינברג" שהיו בבעלות איש העסקים אליעזר פישמן, כולל הרשתות שפעלו תחתיה ("ג'מבו", "שכונתית" ו"תנובה מרקט"). מיזוג שיצר רשת בעלת 140 סניפים, הקבוצה כולה החלה לפעול תחת השם "קלאבמרקט". פישמן החזיק 30% ממניות הרשת הממוזגת.
בשנת 2000 הפסידה הרשת 92 מיליון שקל ואיבדה נתחי שוק לטובת שתי המתחרות הגדולות של "שופרסל" ו"קו אופ הריבוע הכחול" ורשתות זולות שהחלו לפעול באותה העת. בתחילת 2001 החליטה מינהלת אגודת קו-אופ צפון למכור את חלקה ברשת, והחל משא ומתן עם מספר קונים פוטנציאלים, בהם חברת ההשקעות גרנית הכרמל. בספטמבר 2001 סוכמה מכירת החזקותיה לשותפה "מטרו" תמורת 38 מיליון דולר, ומיד אחר כך חברת "אלרן השקעות" הסכימה לרכוש את מניות החזקותיה של מטרו.
מכירה לקבוצת מוזס-בורוביץ'-רוזן
בנובמבר 2001, נרכשה לבסוף הרשת על ידי קבוצת "מוזס-בורוביץ'-רוזן", שכללה את: יוסי רוזן (רג'ואן) ישראל (איזי) בורוביץ', דדי בורוביץ ותמי מוזס-בורוביץ' וחברת ההשקעות המשפחתיות של הבורוביצ'ים, תמי מוזס השקעות ורוז מילניום, נמרוד בורוביץ' יו"ר-יוסי רוזן, המנכ"ל-יעקב גינזבורג, והדירקטורים: רן קרול נדב פלטי, תמורת 440 מיליון שקל. בשנים 2002–2003 הרחיבה את סניפי תת-הרשת "ג'מבו" לאזורים נוספים, ופתחה סניפים נוספים, בעיקר בסביבת גוש דן. בנוסף הקימה את "ג'מבו ישיר" שירות לקניות דרך הטלפון.
חדלות פרעון והעברת בעלות לשופרסל
בתחילת יולי 2005 דווח כי רשת קלאבמרקט נמצאת בחדלות פרעון עם חובות בסך 1.378 מיליארד שקל, והחברה ביקשה הקפאת הליכים. ב-13 ביולי 2005 החליט בית המשפט להקפיא את ההליכים נגד קלאבמרקט. בסוף יולי פרסמו נאמני החברה, שלמה נס וגבי טרבלסי, מכרז למכירת הרשת, ובסוף אוגוסט נחתם חוזה המכירה בין הנאמנים לבין שופרסל והוא אושר בבית המשפט. לאחר מכן הודיע הממונה על ההגבלים העסקיים כי המיזוג בין קלאבמרקט לבין שופרסל אושר גם הוא בסוף אוגוסט בתנאי ששופרסל תמכור 17 מסניפי קלאבמרקט הנמצאים במקומות שבהם תיעלם התחרות אם הסניפים יהיו שייכים לשופרסל גם הם, ובעקבות זאת הופחת מחיר העסקה (825.5 מיליון ש"ח) בכ-100 מיליון ש"ח. ב-2006 דווח כי שופרסל השלימה את הרכישה, וכל סניפי הרשת יהפכו בהדרגה וימותגו מחדש כסניפים של רשת שופרסל, תוך מחיקת המותג "קלאבמרקט" וכל תתי המותגים בבעלותה: "חצי קופה", "זול פה" ו"ג'מבו" והפיכתם למותגי שופרסל בשמות שונים.
במסגרת הליך חדלות הפרעון שימש עורך דין שלמה נס כמפרק הרשת, תמורת שכר טרחה של כ-20 מיליון ש"ח.
השפעת המיזוג של שופרסל וקלאבמרקט על מחירי המזון
בדיון בוועדת הכלכלה בשנת 2012 אמר מנכ"ל משרד התעשייה, המסחר והתעסוקה שההחלטה הייתה שגויה ויצרה אוליגופול שגרם לעלייה במחירי המזון.
עונת 2006/2007 בליגת כדורגל נשים שנייה
עונת 2006/2007 בליגת נשים שנייה הייתה העונה הראשונה והניסיון הראשון להקמת ליגת משנה בכדורגל נשים בישראל תחת אחריות הההתאחדות לכדורגל בישראל. העונה הסדירה נמשכה כחודשיים בלבד, נפתחה ב-14 במרץ והסתיימה ב-16 במאי 2007. לקחו בה חלק פעיל 5 קבוצות בלבד שהתפרקו בסוף העונה.
6 הקבוצות שנשרו מהליגה הראשונה בעונה הקודמת בליגת הנשים היו אמורות להשתתף בעונה הראשונה של ליגת הנשים השנייה. קבוצת בית"ר באר שבע התפרקה ובמקומה הצטרפה קבוצת בנות קריית גת. קבוצת הכח עמידר רמת גן התפרקה במהלך העונה.
בעונה זו התקיימו שני סיבובים בני 5 מחזורים כל אחד - 10 מחזורים בסך הכל וכל קבוצה שיחקה 8 משחקים בלבד.
על פי תקנון מועצת ההימורים שבתקופה זו הייתה זו שתקצבה את קבוצות ליגת הנשים, קבוצה ששיחקה פחות מ-18 משחקים בעונה אינה זכאית לתקצוב. לכן, אף אחת מקבוצות הליגה השנייה לא עמדו בקריטריון, לא קיבלו את הכסף והחליטו שלא להמשיך את פעילותן. בכך התפרקה גם הליגה השנייה.
במסגרת תביעה לבית הדין של ההתאחדות הסתבר מאוחר יותר שעסקני כדורגל שונים בחשו מאחורי הקלעים בקבוצות, "קנו" מקום בליגת הנשים הראשונה ומנעו מהקבוצות קבלת תקציב, המשך קיום ואת הזכות ההוגנת לשחק בליגה הראשונה.
החמישייה הסודית (סדרת טלוויזיה, 2008)
החמישייה הסודית (באנגלית: Famous 5: On the Case) היא סדרת הרפתקאות בריטית-צרפתית מונפשת, אשר מבוססת באופן רופף על סדרת ספרים בעלת אותו שם מאת איניד בלייטון. הסדרה, אשר הופקה על ידי Marathon Media Group ו-Chorion, בוימה על ידי תיירי סאפיין ופסקל פינון, ונכתבה על ידי טים מיילי ודאגלס טובר, אשר כתבו את "ליזי מקגוויר".
הסדרה הוכרזה לראשונה בשנת 2005, כאשר היא השלישית שמבוססת על סדרת הספרים, שבשונה מהקודמות שלה שבלייב אקשן היא מונפשת. השידור המקורי של הסדרה היה החל מ-5 באפריל 2008 עד 27 בספטמבר באותה שנה, כאשר היא שודרה בבריטניה בערוץ דיסני ובצרפת בערוץ France 3. בישראל הסדרה שודרה בדיבוב עברי בערוץ הילדים בשנת 2009. לסדרה הופקה עונה אחת הכוללת 26 פרקים באורך 22 דקות.
פרקי הסדרה עובדו לספרים אשר נמכרו בחנויות הספרים בבריטניה.
תקציר העלילה
הסדרה עוקבת אחר ילדי החמישייה הסודית המקורית, אשר יוצאים להרפתקאות חדשות, בהן הם משתמשים באמצעים טכנולוגיים, כמו מחשבים וטלפונים ניידים, שלא הומצאו בימי הוריהם.
מדבבים
הדיבוב העברי בוים על ידי גדי לוי, והופק על ידי אסנת סדן. בנוסף דיבבו בדיבוב העברי אמנון וולף, גדי לוי, דן קיזלר, טליה ברקאי ושמחה ברבירו.
ביקורות
סדרת הטלוויזיה, בשונה מסדרת הספרים שנכתבה 66 שנים לפני שידורה, עוקבת אחר חמישייה סודית חדשה, כמו כן היא מתרחשת בעידן המודרני כדי להתאים אותה לילדים. העידן המודרני בא לידי ביטוי בסדרה במאכלים, באופי הדמויות, במשימות ובשימוש באמצעיים טכנולוגיים שלא היו שנכתבה סדרת הספרים. לורה קלוני, מפיקת סדרת הטלוויזיה, סיפרה על החמישייה הסודית החדשה ש"הם ילדים חכמים והרפתקנים שאוהבים לצאת החוצה, אל המרחבים, כדי לפתור תעלומות", אך עם זאת "הם גם מתעניינים באייפוד ובמחשבים".
השינוי גרם לביקורות שליליות. ויוויאן אנדקוט מאגודת אניד בלייטון אמרה שהיא מודאגת שהצופים שיצפו בסדרת הטלוויזיה ולא מכירים את סדרת הספרים יחשבו ש"החמישייה הסודית" היא רק על "גאדג'טים ורב-תרבותיות". ג'ף נורטון מחברת Chorion, שלקחה חלק בהפקת הסדרה והייתה בעלת הזכויות על סדרת הספרים בזמנו, סיפר שהוא אינו מבינן על מה המהומה, וביקש לדמיין "מה היה קורה לדמויות המקוריות אילו היו חיות כיום, במאה ה-21". עוד אמר שהחברה דיברה עם גיליאן בייברסטוק, בתה של איניד בלייטון, כותבת סדרת הספרים, אשר אישרה את הסדרה ואמרה שאמה הייתה שמחה לראות אותה.
אורקוט (כפר)
אורקוט (בהונגרית: Úrkút) הוא כפר במחוז וספרם שבמרכז הונגריה. כמו יישובים רבים באירופה גם באורקוט מספר התושבים נמצא בירידה. כך, בשנת 1990 חיו ביישוב 2,251 תושבים, ובשנת 2019 מספר התושבים עמד על 1,950.
יהודי אורקוט
באורקוט חיו יהודים בתקופות זמן שונות:
לין איפו
ג'סטין לין איפו (באנגלית: Justin Yifu Lin; בסינית:  林毅夫; נולד ב-15 באוקטובר 1952 בטאיוואן) הוא אחד מהכלכלנים הבולטים בסין ואחד מהתומכים הפעילים ביותר בעד רפורמות בסין.
ביוגרפיה
ב-1982 סיים לין לימודי כלכלה באוניברסיטת בייג'ינג, וב-1986 קיבל תואר שלישי מאוניברסיטת שיקגו. כעבור שנה התחיל ללמד באוניברסיטת בייג'ינג, וב-1993 התמנה לפרופסור.
לין יסד וניהל את המרכז הסיני למחקר כלכלי (China Center for Economic Research). בשנים 2008–2012 כיהן בתפקיד הכלכלן הראשי וסגן נשיא בכיר של הבנק העולמי.
לין הוביל מספר רפורמות כלכליות חשובות ברפובליקה העממית של סין. ב-2015 זכה, יחד עם פאן גאנג, בפרס הסיני לחדשנות כלכלית ( Prize of China Economics Innovation).
חסידות אשלג
חסידות אשלג היא כינוי למספר חצרות חסידיות-קבליות שקמו בישראל על ידי תלמידיו וצאצאיו של המקובל הרב יהודה לייב הלוי אשלג, המכונה "בעל הסולם", על שום פירושו לספר הזוהר הקרוי "הסולם".
הדור השני
לאחר פטירתו התמנו שני בניו, רבי ברוך שלום אשלג ורבי שלמה בנימין אשלג, לאדמו"רים.
בשנת תשט"ו (1955) פתח רבי ברוך שלום אשלג בית כנסת בביתו ברחוב מינץ (הראשונים) בבני ברק, שם מסר שיעורים לתלמידיו. בשנת תשל"ו (1976) פתח בית מדרש ברחוב חזון איש 81 בבני ברק.
בשנת תשכ"א (1961) פתח רבי שלמה בנימין אשלג בית כנסת וישיבה ברח' שד"ל בני ברק.
רבי דוד מינצברג, תלמידו של בעל הסולם ולצידו רבי משה ברוך למברגר, הגבאי של בעל הסולם, פתחו גם הם בית מדרש עצמאי בירושלים, ובו הוקמה קהילה של בני היישוב הישן תלמידי הרב אשלג מתקופת לימודיו בישיבת חיי עולם. בית מדרש זה שוכן כיום בבניין ישיבת חיי עולם בבתי הורנשטיין, והקהילה בו מונה כ-100 משפחות. בתי כנסת נוספים של הקהילה קיימים בביתר עילית (בגבעה A ובגבעה B) ובבית שמש.
הדור השלישי
לאחר שנפטר רבי ברוך שלום בשנת תשנ"א (1991) מילא את מקומו בנו הבכור, רבי שמואל. לאחר פטירתו בכ"ח בחשוון תשנ"ז ירש את החצר גיסו רבי יעקב גנירר. חתן נוסף הוא הרב יצחק אגסי.
בנו הבכור של רבי שלמה בנימין, רבי יחזקאל אשלג הקים בית מדרש וכולל אברכים ברחוב אבן עזרא בבני ברק. בן נוסף, רבי שמחה אברהם פועל בבית המדרש ברחוב שד"ל בבני ברק. אחרי פטירת רבי יחזקאל באב תשע"ו הוכתר בנו הגדול רבי יהודה לייב כממלא מקומו.
תלמידו של הרב ברוך שלום, הרב אברהם מרדכי גוטליב, הקים בשנת תשנ"ה את בית המדרש "ברכת שלום" בקריית יערים.
סטרטין
גיסו של הרב אשלג, רבי יהודה צבי ברנדויין, צאצא לאדמו"רי סטרטין כיהן באדמו"רות סטרטין בעיר העתיקה וניהל את חצרו בדרך אשלג.
לאחר פטירתו ירש את מקומו בנו רבי אברהם. לאחר פטירתו של רבי אברהם בי' באדר תשע"ג (2013) ממלא את מקומו בנו רבי משה חיים.
חתנו של הרב ברנדווין, הרב מרדכי שיינברגר, מנהיג קהילה ביישוב אור הגנוז בגליל. קהילה זו מתנהלת בהתאם לשיטת הרב אשלג, בצורה שיתופית.
גופים נוספים
נוסף על החסידויות הנ"ל הקימו שרגא ברג ומיכאל לייטמן בנפרד שני גופים להפצת קבלה ברוח פוסט מודרנית, אשר אינם מקובלים על הממסד האורתודוקסי, בין היתר, בשל פנייתם לחילונים ולגויים. ארגון בני ברוך של לייטמן נוטה לכיוון מסורתי יותר מזה של ברג.
ישראל בורוכוב
ישראל בורוכוב (נולד בתל אביב בשנת 1950), הוא מוזיקאי, מלחין ומעבד ישראלי.
ביוגרפיה
בורוכוב נולד בשכונת שפירא בתל אביב, להורים יוצאי בוכרה, בגיל חמש עברה המשפחה לטבריה ושם גדל עד גיל שמונה עשרה. בילדותו נחשף למוזיקה בוכרית, כורדית ואפגנית שניגנו באירועים משפחתיים ובשכונה בה גדל. בורוכוב הוא מוזיקאי אוטודידקט המנגן על גיטרה בס, קונטרבס, דולצימר, ג'ומבוש וכלי הקשה. החל את דרכו המוזיקלית בצעירותו שניגן גיטרה בס ב"להקות קצב". בצבא שירת בלהקת גייסות השריון.
השנים הראשונות
ב-1973 השתתף בורוכוב כנגן בס בהקלטת אלבום הסולו הראשון של גבי שושן, "נער שחור עיניים".
ב-1974 השתתף כנגן בס במופע של יונתן גפן "זה הכול בינתיים, בינתיים זה הכל", יחד עם דני ליטני ודני פאר. בהקלטת המופע באפריל 1974 בצוותא השתתפו גם מתי כספי (תופים, קונגס וחליל), שלום חנוך (קולות) ואריאל זילבר (קולות). המופע זכה להצלחה רבה ורץ כ-300 פעמים.
ב-1977 השתתף במופע ובאלבום "שיחות סלון" של יונתן גפן, להקה בשם "להקה טובה", שהורכבה מיעל לוי (שירה ודקלום), יצחק קלפטר (שירה וגיטרה), דני פאר (קלידים ופסנתר) ודון הרווי (תופים). לאחר הופעות ספורות עזב קלפטר במקומו נכנס ל"להקה טובה" דויד ברוזה והמופע רץ עוד כשנה. באותה שנה גם השתתף בהקלטת האלבום "קליידוסקופ" של צביקה פיק.
בסוף 1977 היה בורוכוב בין מייסדי להקת הברירה הטבעית יחד עם שלמה בר. הוא ניגן ועיבד בשני האלבומים הראשונים שלה, "אלי שורשים" (1979) ו"מחכים לסמסון" (1980), והשתתף בסיבוב ההופעות הראשון שלה מחוץ לשראל, בצרפת. בסוף 1981 עזב את "הברירה הטבעית", לאחר שהרגיש שהלהקה שינתה מתכונת והפכה להיות זמר ולהקת ליווי.
ב-1978 השתתף כנגן בס באופרת הרוק "בני בום", שכתב אהוד מנור והלחין קן גלובוס.
אנסמבל מזרח מערב
בפסטיבל ערד 1989, העלה לראשונה "אנסמבל מזרח מערב" מופע משותף שמיניית ווקאל.
בסוף שנות ה-90 ייסד בורוכוב את "בית מזרח מערב", מוסד ללא כוונת רווח של מוזיקת עולם בוילת משפחת דג'אני, במתחם בית החולים צהלון ביפו. המקום נתמך על ידי עיריית תל אביב-יפו ומשרד התרבות, ומארגן כ-30 אירועים ומופעים מדי שנה, מישראל ומהעולם.
בשנת 2003, העלה בורוכוב ו"אנסמבל מזרח מערב" את המופע "מוזיקה מעולמות עליונים", ובו עיבודים לפיוטים. ניגונים ושירה קבלית מסורת המזמורים של יהודי ספרד, אשכנז ואתיופיה. המופע הועלה לראשונה בפסטיבל ישראל 2003 וזכה לשבחים רבים. אחר כך עלה שוב ב-2006, יחד עם אבטה בריהון.
בשנת 2008, העלה בורוכוב, יחד עם עומר אביטל, את המופע "דבקה פנטזיה". שכלל עיבודים חדשים לשירי בעברית משנות ה-20 וה-30, של מתתיהו שלם, עמנואל זמיר, ידידיה אדמון, נחום נרדי, עמנואל עמירן ואחרים. בורוכוב ואביטל יצרו עיבודים חדשים מתוך רצון להדגיש את הגוונים הרבים המצויים בשירים, מהרמוניות קלאסיות ועד מנגינות בדואיות, מסולמות מזרח אירופיים ועד מקצבים תימניים. בנוסף לבורוכוב ואביטל, במופע השתתפו הזמרים חיה סמיר ורביד כחלני, נגן כלי ההקשה איתמר דוארי, החצוצרן איתמר בורוכוב והבסיסט אברי בורוכוב (בניו של ישראל), נגן כלי הנשיפה אייל סלע וחברות הרביעייה הישראלית העכשווית. המופע הוקלט ויצא כאלבום ב-2009.
מוזיקה למחול ותיאטרון
ב-1986, יצר בורוכוב את המוזיקה להצגה "ציפור הנפש" (על פי הספר באותו השם), שעובד לבמה על ידי דניאלה מיכאלי, רחל שיין ארגמן ומיכל ורד, הן גם הפיקו לאחר מכן קלטת וידאו של ההצגה, שיצאה ב-1991, שוב עם המוזיקה של בורוכוב.
ב-1990, היה בורוכוב המנהל המוזיקלי של חידוש המופע "איש חסיד היה" שכתב דן אלמגור, שעלה במקור ב-1968. במופע השתתפו דני ליטני (שהיה גם בצוות המקורי של המופע), דן תורן, דפנה ארמוני, דני בסן. שילב קטעים חדשים במופע זה.
גנריך סליוזברג
גנריך סליוזברג (רוסית: Генрих Борисович Слиозберг; 1863 מיר – 1937 פריז) היה עורך דין רוסי ופעיל חברתי יהודי.
ישראל בורוכוב
מוזיקה למחול ותיאטרון
ב-1992 יצר בורוכוב מוזיקה לשתי יצירות של להקת ענבל.
גנריך סליוזברג
ביוגרפיה
סליוזברג נולד במשפחה חסידית. כשהיה בן פחות משנה עברה משפחתו להתגורר בפולטבה, שם אביו מצא עבודה בתור מלמד. בילדותו קיבל חינוך יהודי מסורתי בחדר. בין השנים 1875–1882 למד בגימנסיה מקומית. ב-1886 סיים לימודים משפטים באוניברסיטת פטרבורג, בין השנים 1886–1888 השתלם באוניברסיטאות של היידלברג, לייפציג וליון. בשנת 1889 הצליח לעבור בחינה לצורך קבלת תואר שני במשפטים באוניברסיטת פטרבורג.
ישראל בורוכוב
מוזיקה למחול ותיאטרון
ב-2001 כתב את המוזיקה למחזה "אהבת איתמר", על פי ספרה של דבורה עומר שעלה בתיאטרון אורנה פורת לילדים ולנוער.
גנריך סליוזברג
ביוגרפיה
ב-1893 התקבל סליוזברג למעמד עורכי דין שהותר להם לעבוד בבתי המשפט, אך מבחינה פורמלית נותר הוא בתפקיד עוזר עורך דין במשך 18 שנה עקב חוקי ההגבלה על היהודים משנת 1899. ב-1906 הוזמן על ידי פיוטר סטוליפין לתפקיד יועץ משפטי של משרד הפנים הרוסי.
ישראל בורוכוב
חיים אישיים
שני בניו, אברי בורוכוב, נגן קונטרבס, ואיתמר בורוכוב, נגן חצוצרה, הם מוזיקאים פעילים בסצנת הג'אז ניו יורק, באירופה ובישראל. בורוכוב נשוי לקרין קלוסטרמן, כתבת חדשות בנושאי איכות הסביבה. אשתו הראשונה דניאלה מיכאלי, היא שחקנית תיאטרון, כוריאוגרפית ומנהלת אמנותית.
גנריך סליוזברג
פעילות חברתית
החל מ-1889, כלומר מאז שנחקקו החוקים המגבילים את זכויות היהודים נהיה סליוזברג לפעיל מאוד בנושא זכויות היהודים באימפריה הרוסית. הוא חקר את מעמדם החוקי והכלכלי של המתיישבים היהודים ברוסיה.
לאחר פרעות קישינב שימש כנציגם של הנפגעים בתביעות. היה בין היוזמים הבולטים של הקמת הועד לעזרת נפגעי הפרעות שהוקם על ידי הוראצי גינצבורג.
לאחר מהפכת אוקטובר
לאחר פרוץ המהפכה הוא נאסר וישב זמן מה בכלא, ב-1920 הוא היגר קודם לפינלנד ואחרי זה לצרפת. בפריז הוא היה ראש קהילת יהודים רוסים.
הוא היה עד במשפט בברן בשנת 1934 שהתנהל ביוזמת הקהילה היהודית המקומית כנגד כוונת הנאצים המקומיים להוציא לאור את הפרוטוקולים של זקני ציון.
טרופידופיים
טרופידופיים או בואות ננסיות (שם מדעי: Tropidophiidae) הם משפחה של נחשים לא-ארסיים, הקרובים לחנקיים וחיים ביערות במקסיקו, האיים הקריביים, מרכז אמריקה ואמריקה הדרומית עד לברזיל. הם נפוצים ביותר במרכז אמריקה ובייחוד בקובה.
מינים אלה דומים לחנקים אך קטנים מהם בהרבה, באורך של 30-60 ס"מ בממוצע. הם מצויים רוב זמנם מתחת לצמחית היער או מתחת לאדמה, ויוצאים בלילות לחפש טרף. הם בעלי קשקשים צמודים ובעלי צבעים בולטים. הם יכולים להכהות ולהבהיר את גוון צבעם, על ידי שינוי של הפיגמנטים, באמצעות פעילות בלילות והאטת הפעילות היומית, בה השמש מייצרת עוד פיגמנטים.
נחשים אלה הם טורפים הניזונים ממכרסמים ומעופות וזוחלים אחרים. בעת סכנה מטורפים הם מתקפלים לצורת כדור מהודק ואם זה לא עוזר הם יכולים לירוק דם מבעד לעיניהם, פיהם ונחיריהם על התוקף.
הסכם טורון (1411)
השלום (הראשון) של טורון הוא הסכם השלום שחתם רשמית את מלחמת פולין-ליטא נגד המסדר הטווטוני. ההסכם נחתם ב-1 בפברואר 1411 בטורון, אחת הערים הדרומיות במדינת המסדר הטווטוני, והשקיט את העימות בין ממלכת פולין והדוכסות הגדולה של ליטא מצד אחד למסדר הטווטוני מצד שני.
בהיסטוריוגרפיה, הסכם שלום זה מוצג לעיתים קרובות ככישלון דיפלומטי של פולין-ליטא, שלא השכילה למנף את הניצחון המוחץ שהשיגה בקרב גרונוולד ביוני 1410 לרווח טריטוריאלי או פוליטי. במסגרת ההסכם, האבירים השיבו את אדמות דוברין, אותן כבשו מידי הפולנים במהלך המלחמה, והסכימו לא לדרוש בעלות על סמוגוטיה במהלך שנות חייהם של מלך פולין יגיילו והדוכס הגדול של ליטא ויטאוטאס הגדול.
הסכם שלום זה לא היה יציב מספיק. שתי מלחמות נוספות (מלחמת הרעב ב-1414 ומלחמת גולוב ב-1422) נדרשו כדי להגיע להסכם מלנו שמסמן את סוף העימות הטריטוריאלי. עם זאת, התשלומים שנדרשו לתיקון נזקי המלחמה היוו עול כלכלי משמעותי עבור האבירים, וגרמו לאי-שקט פנימי ולהִדַּרְדְּרוּת כלכלית. המסדר לא שב לגדולתו לאחר מכן.
עונת 2015/2016 בליגה המאוחדת של VTB
עונת 2015/2016 היא העונה השביעית של ליגת VTB והעונה השלישית שבה היא מתפקדת כאליפות רוסיה בכדורסל - הליגה הרוסית הבכירה בכדורסל. צסק"א מוסקבה הייתה אלופת העונה שעברה ומגינת התואר.
16 קבוצות השתתפו בליגה הסדירה שהתחילה ב-3 באוקטובר 2015 והסתיימה ב-24 באפריל 2016. משחקי הפלייאוף נערכו במאי-יוני 2016. במקביל לליגה נערכה גם אליפות הליגה המאוחדת הצעירה של VTB.
הגדרה משדלת
הגדרה משדלת (Persuasive definition) היא הגדרה נוספת של מונח בעל משמעות נלווית ערכית או רגשית בגלל הגדרה אחרת של אותו מונח, אשר מעבירה את המשמעות הנלווית אל מושאי ההגדרה הנוספת. המונח נטבע בשנות ה-30 של המאה ה-20 על ידי צ'ארלס סטיבנסון שהיה פילוסוף אנליטי.
הגדרות ודוגמאות
אחת הדוגמאות שהובאה על ידי סטיבנסון הייתה הגדרת המונח "בן תרבות" לה יש קונוטציה חיובית, כאדם בעל דמיון רגיש ומקוריות. שימוש בהגדרה זאת מאפשרת לייחס לאדם שמקובל לראותו כ"חסר תרבות" את תכונת התרבותיות.
היחס להגדרה משדלת
על פי גישתו של סטיבנסון, השימוש בהגדרה משדלת נלווית למידה מסוימת של הטעיה. לשיטתו, במקרים רבים הגדרות משדלות משמשות לגבי מונחים בעלי הגדרה בלתי ברורה. במקרים רבים אנשים המשתמשים בהגדרה משדלת עושים זאת תוך הצגת ההגדרה שלהם כ"ההגדרה האמיתית" או "ההגדרה הנכונה". היו אף שהתייחסו אל הגדרה משדלת כאל כשל לוגי. לעומת זאת, היו שטענו למקרים של שימוש לגיטימי בהגדרה משדלת. למשל, בורגס ג'קסון טען שהרחבת התחולה של המונח אונס על ידי תנועות פמיניסטיות כדי שיכלול גם מקרים של כפייה מילולית, היא הגדרה משדלת לגיטימית.
פרס אופיר לבמאי הטוב ביותר
פרס אופיר לבמאי הטוב ביותר הוא פרס אופיר הניתן מטעם האקדמיה הישראלית לקולנוע וטלוויזיה מאז שנת 1990, והוא מייצג את ההכרה שבימוי הסרט היה יוצא מן הכלל. המועמדים והזוכה בקטגוריה זו נבחרים על ידי חברי האקדמיה, וההודעה על הזכייה מתבצעת בטקס פרסי אופיר.
מועמדויות מרובות
להלן הבמאים אשר היו מועמדים לשני פרסים או יותר:
זכיות מרובות
להלן הבמאים אשר זכו בשני פרסים או יותר:
צ'רלי מקדרמוט
צ'רלי מקדרמוט (באנגלית: Charlie McDermott; נולד ב-6 באפריל 1990) הוא שחקן אמריקאי. נודע בעיקר בשל תפקידו בסרט הדרמה "אגם קפוא". ידוע גם כמי שגילם את דמותו של אקסל הק בסיטקום "מקום טוב באמצע".
קריירה
בשנת 2004 שיחק בסרט האימה "הכפר", ושיחק בסדרה שלא האריכה ימים, "Windy Acres" בתפקיד ראשי של ג'ארלד.
בשנת 2008 שיחק בסרט הדרמה זוכה הפרסים, "אגם קפוא" בתפקיד טי.ג'יי, בנה של ריי (מליסה לאו).
החל מ-2009 החל לגלם את אקסל הק בקומדיית המצבים "מקום טוב באמצע" ברשת ABC, אותו גילם למשך 9 עונות עד לסיום הסדרה ב-2018.
בשנת 2017 התארח בסדרת המדע הבדיוני "איש העתיד" של רשת Hulu, בהפקת סת' רוגן. בשנת 2018 שיחק בקומדיה "פתאום משפחה" לצד מארק וולברג ורוז ביירן.
יצחק צ'סלר
יצחק צ'סלר (נולד ב-1 במאי 1937) הוא שחקן כדוריד לשעבר בבני הרצליה והשתתף בנבחרת ישראל בכדוריד.
ביוגרפיה
צ'סלר נולד וגדל בהרצליה, בן בכור לטוביה וצילה צ'סלר, עולים ציוניים מליטא וממקימי העיר. עם סיום לימודיו התגייס לצה"ל. במהלך שרותו הצבאי כמ"מ בחטיבה 7, נפצע בראשו כשנלחם בקרבות לכיבוש רצועת עזה במלחמת סיני.
ספורטאי
הוא החל את הקריירה שלו כשחקן כדורסל, אך מהר מאד הוסב למשחק הכדוריד. במכביה השישית שנערכה בשנת 1961 זכה במדליית זהב עם נבחרת ישראל. ב-1963 השתתף באליפות העולם בכדוריד שנערכה בשווייץ. באותה שנה זכה בתואר מלך השערים של הליגה. שיחק עם שני אחיו הצעירים חיים ויואב בהפועל הרצליה והקבוצה בהנהגתו התבססה כמובילה בענף הכדוריד. יחד עם הקבוצה זכה באליפות המדינה בעונת 1971/1972 ובגביע המדינה בשנת 1973.
שיחק כדוריד עד גיל 49, וסיים את הקריירה שלו בהפועל רעננה.
חיים אישים
היה חבר ב"אגד" וניהל את חיי התרבות והקייטנות של סניף הרצליה בפרט והקואופרטיב בכלל. בנוסף עבד כמדריך טיולים בישראל ובעולם. בסוף שנות ה-70 ותחילת שנות ה-80 שימש כתב ספורט בעיתון מעריב, שסיקר משחקי כדורגל וכדוריד באזור הרצליה.
ב-2017 קיבל את אות יקיר העיר הרצליה, בזכות תרומתו הרבה לענף הכדוריד בעיר.
נשוי לתרצה ואב לשניים.
מגשימי תקוותנו
מגשימי תקוותנו (צרפתית: CNEF ראשי תיבות של Centre National de Etudiants Francophones en Israël) הוא הארגון הפועל בישראל למען קליטת סטודנטים עולים מארצות דוברות צרפתית.
הארגון מספק לסטודנטים עזרה בתחום החומרי, החברתי והתרבותי, והוא פועל ללא מטרות רווח.
סקירה כללית
הארגון הוקם בשנת 1987 על ידי קבוצת בוגרי תנועת הנוער "תקוותנו" (תנועת הנוער של ה-Consistoire) שעלו לישראל ושאפו להמשיך את פעילותם ההתנדבותית, ובמסגרת זו לסייע לסטודנטים עולים (שברוב המקרים עלו לבדם) בקליטתם במוסדות להשכלה גבוהה, זאת מתוך האמונה כי קליטה מוצלחת של העולים בשנותיהם הראשונות היא המפתח לתחושת השתייכותם למדינה וממילא לנאמנות לה. לכן מתמקד ה-CNEF באוכלוסיית הסטודנטים דווקא, בשל החשיבות הרבה המיוחסת בצרפת להצלחה בלימודים האקדמיים, אשר מהווה למעשה "מבחן מציאות" להתערות העולה בארץ (בעיקר בעיני ההורים, שבמקרים רבים מסתייגים ואף מתנגדים לעליית ילדיהם ארצה).
בשנותיו הראשונות פעל הארגון במתכונת מצומצמת יחסית – תמיכה בסטודנטים גרידא, בעיקר בקמפוסים בירושלים ובאוניברסיטת בר-אילן, אך במרוצת השנים הרחיב הארגון את פעילותו ופנה לקהלי יעד מאוכלוסיות צעירות דוברות צרפתית נוספות. כיום מטפל הארגון בלמעלה מאלף צעירים במוסדות שונים בארץ, וכן הורחבה פעילות הארגון בתחומים נוספים בקליטת עלייה. משרד הארגון ממוקם במדרחוב בן-יהודה סמוך לכיכר ציון בירושלים ופתוח לקבלת קהל.
פעילות הארגון
פעילות הארגון מתבצעת בשני מישורים:
כל פעילויות הארגון מושתתות על צוותי מתנדבים שעלו לארץ בשנים האחרונות.
סמינרים
במסגרת פעילות הארגון מתקיימות שבתות לכלל הצעירים במקומות שונים בארץ, ובמקביל מתקיימות שבתות אזוריות בפורום מצומצם יותר. שבתות אלה מאפשרות מפגש בין סטודנטים צעירים לוותיקים יותר, ובכך מסייעות להתערותם של הצעירים בארץ. לתוכנית השבתות הכלל-ארציות סדר קבוע, במסגרתו מתקיים טיול רגלי באזור בו מתקיימת השבת ביום שישי, ובמהלך השבת נידונה סוגיה נבחרת בנושאים אקטואליים על ידי דיונים ומרצים מבחוץ.
פעילויות חברתיות
הארגון מקיים פעילויות חברתיות המיועדות לסטודנטים ברחבי הארץ, כאשר הבולטות שבהן מתקיימות בציון חגים ואירועים מיוחדים.
בין הפעילויות המרכזיות:
הרצאות
הארגון מקיים הרצאות בנושאים שונים בקמפוסים ברחבי הארץ, במטרה להרחיב את הידע בנושאים הקשורים לארץ ולחברה הישראלית. ההרצאות מתקיימות בשלושה מוקדים עיקריים: ירושלים, תל אביב וחיפה, המשתנות לפי הדרישות וסוג האוכלוסייה.
התנדבות ותרומה לקהילה
מדי פעם מתארגנות פעילויות התנדבותיות באזורי הפעילות השונים, דוגמת אריזת מזון למשפחות נזקקות, הדלקת נרות חנוכה עם ניצולי שואה, ביקור בבתי-חולים ועוד. לפעילות מסוג זה מושם דגש מיוחד כיוון שהיא מאפשרת לעולה להרגיש שהוא מסוגל לקיים קשר של נתינה עם הקהילה הישראלית ולא קשר של תלות, כפי שהוא רגיל במקרים רבים בשגרה.
חיילים בודדים
ארגון ה-CNEF תמך במהלך השנים גם בחיילים הבודדים, ובשנת 2009 אף הוקם צוות מתנדבים מסודר המורכב מסטודנטים ששירתו בצה"ל ומטרתו לתמוך בהם. הצוות פועל באופן אינטנסיבי ומבקר בטקסיהם של החיילים, שומר איתם על קשר רציף, מסייע להם בהתמודדות עם המערכת הצבאית, הסדרי מגורים ועוד.
מלגות
בשיתוף עם גופים נוספים, פתח הארגון בסיוע לסטודנטים המצויים בקשיים כלכליים.
המאבק להקלה במבחן הפסיכומטרי
בעקבות הקשיים בהם נתקלים עולים במבחן הפסיכומטרי, יצא ארגון ה-CNEF בשנת 2010 יחד עם גופים נוספים במסע ישיבות מול הכנסת, במטרה לשנות את מתכונת המבחן בשפות זרות. בין הטענות המרכזיות שהועלו בפני חבר הכנסת זבולון אורלב:
נתונים אלה מגבירים את החשש לעלות לארץ ומונעים מצעירים רבים לעלות לארץ.
הכישרון לחיות
הכישרון לחיות הוא סרט תיעודי של הבמאי אמיר הר-גיל המתעד סיפור אהבה אמיתי בין אביו שרגא הר-גיל (72), יהודי יליד גרמניה שנמלט כילד מהנאצים לישראל, ובני משפחתו נספו באושוויץ, לבין אולה גסנר (55), גרמניה נוצרייה, בת ונכדה למשפחה נאצית, בעלי המפעל שייצר את מיכלי הגז לאושוויץ.
עלילה
אולה גסנר משאירה את בנה הסטודנט בגרמניה ומגיעה לישראל בעקבות האהבה כדי לחיות עם שרגא. היא לומדת כאן עברית, כותבת ספר על נשים ישראליות להוצאה גרמנית, ולומדת ריקודי עם. אך מסתבר שהחיים במקום זר וטעון כישראל אינם פשוטים עבורה.